Üldkohtu (kaheksas koda laiendatud koosseisus) 15. mai 2024. aasta otsus – Naturgy Energy Group vs. komisjon
(kohtuasi T-508/14)(1)
Riigiabi – Abi, mida Hispaania ametiasutused andsid teatud majandushuviühingutele ja nende investoritele – Maksukord, mida kohaldatakse teatud kapitalirendilepingutele laevade ostmiseks (Hispaania maksu tasaarvelduse süsteem) – Otsus, millega tunnistatakse abi osaliselt siseturuga kokkusobimatuks ja kohustatakse see osaliselt tagasi nõudma – Hagi eseme osaline äralangemine – Otsuse tegemise vajaduse osaline äralangemine – Eelis – Riigile omistatavus – Uus abi – Tagasinõudmine – Lepingutingimused, mis kaitsevad abisaajaid ebaseadusliku ja siseturuga kokkusobimatu riigiabi tagasinõudmise eest – Pädevuse jaotus komisjoni ja riigiasutuste vahel
1.      Tühistamishagi – Hagi, mis on esitatud komisjoni riigiabi kohta tehtud otsuse peale – Põhjendatud huvi – Vaidlustatud otsuse osaline tühistamine ühe teise hagi raames, mis selle otsuse peale esitati – Hagi, milles nõutakse vaidlustatud otsuse tühistatud osade tühistamist – Hagi eseme osaline äralangemine – Otsuse tegemise vajaduse äralangemine
(ELTL artikkel 263)
(vt punktid 21–32)
2.      Tühistamishagi – Hagi, mis on esitatud komisjoni riigiabiotsuse peale – Põhjendatud huvi – Vaidlustatud otsuse osaline tühistamine ühe teise hagi raames, mis selle otsuse peale esitati – Hagi, milles nõutakse vaidlustatud otsuse tühistamata osade tühistamist – Põhjendatud huvi säilimine
(ELTL artikkel 263)
(vt punktid 33, 34 ja 36–44)
3.      Institutsioonide aktid – Põhjendamine – Kohustus – Ulatus – Komisjoni otsus riigiabi kohta
(ELTL artikkel 296)
(vt punktid 49–55 ja 91–92)
4.      Riigiabi – Kontrollimine komisjoni poolt – Abikava tervikuna läbivaatamine – Lubatavus – Komisjoni võimalus tuvastada abikava tegelik olemasolu asjaolude kogumi põhjal
(ELTL artiklid 107 ja 108)
(vt punktid 58 ja 59)
5.      Riigiabi – Mõiste – Maksumeetmed teatud majandushuviühingute ja nende investorite kasuks – Maksukord, mida kohaldatakse teatud kapitalirendilepingutele laevade ostmiseks – Maksukord, mis koosneb mitmest faktiliselt ja õiguslikult seotud meetmest – Nende meetmete eraldi hindamine – Lubamatus
(ELTL artikli 107 lõige 1)
(vt punktid 60–62 ja 80–82)
6.      Riigiabi – Kontrollimine komisjoni poolt – Abikava tervikuna läbivaatamine – Lubatavus – Komisjoni kohustus hinnata individuaalselt teatavate abisaajate olukorda – Puudumine
(ELTL artiklid 107 ja 108)
(vt punkt 75)
7.      Riigiabi – Ebaseadusliku abi tagasinõudmine – Eelnenud olukorra taastamine – Ulatus – Lepingutingimused, mis näevad ette ebaseadusliku abi tagasimaksmise kohustuse ülekandmise selle abi saajatelt teistele isikutele – Selle ülekandmise keelamine komisjoni poolt ja nõue, et abi nõutaks tagasi abisaajatelt – Komisjoni ja liikmesriikide pädevuse jaotuse rikkumine – Puudumine
(ELTL artiklid 107 ja 108)
(vt punktid 96–116)
8.      Tühistamishagi – Väited – Võimu kuritarvitamine – Mõiste
(ELTL artikkel 263)
(vt punktid 118–121)
Resolutsioon
1.
Hagi kohta otsuse tegemise vajadus on ära langenud osas, milles see on suunatud komisjoni 17. juuli 2013. aasta otsuse 2014/200/EL riigiabi SA.21233 C/11 (ex NN/11, ex CP 137/06) kohta, mida andis Hispaania – Teatavate kapitalirendilepingute suhtes kohaldatav maksukord (Hispaania maksu tasaarvelduse süsteem), artikli 1 vastu osas, milles selles otsuses osutatud riigiabi ainsate saajatena on määratletud majandushuviühingud ja nende investorid, ning selle otsuse artikli 4 lõike 1 vastu osas, milles sellega kohustatakse Hispaania Kuningriiki nõudma tagasi selles otsuses osutatud abi kogusumma abi saanud majandushuviühingute investoritelt.
2.
Jätta hagi ülejäänud osas rahuldamata.
3.
Jätta poolte kohtukulud nende endi kanda.
1ELT C 292, 1.9.2014.